|  |  |
| --- | --- |
|  **ΠΡΟΣ: ΜΜΕ** |  ΔΗΜΟΣ ΛΑΜΙΕΩΝ Γραφείου Τύπου & Επικοινωνίας **Λαμία, 11/5/2017** |

**Αιτήσεις για το ΤΕΒΑ μέσω ΚΕΑ**

 Σύμφωνα με τις διατάξεις της υπ’αριθμ. Δ23/οικ.17108/875/2017 - ΦΕΚ 1474/Β/28-4-2017 Υπουργικής Απόφασης, καταργούνται οι υφιστάμενες λίστες ωφελουμένων του Επιχειρησιακού Προγράμματος «Επισιτιστικής και Βασικής Υλικής Συνδρομής του Ταμείου Ευρωπαϊκής Βοήθειας προς τους Απόρους (ΤΕΒΑ/FEAD)», στο πλαίσιο εναρμόνισης του προγράμματος με το Κοινωνικό Εισόδημα Αλληλεγγύης.

 Οι δικαιούχοι του ΚΕΑ (Κοινωνικό Εισόδημα Αλληλεγγύης) από **01/06/2017**, εντάσσονται αυτοδίκαια στις παροχές του Προγράμματος ΤΕΒΑ. Στο πλαίσιο αυτό, θα δημιουργηθούν νέες λίστες ωφελουμένων στις οποίες θα περιλαμβάνονται, **όσοι δηλώσουν στην υπάρχουσα ηλεκτρονική πλατφόρμα του Κοινωνικού Εισοδήματος Αλληλεγγύης (ΚΕΑ), την πρόθεσή τους να είναι και ωφελούμενοι του προγράμματος ΤΕΒΑ, καθώς και από ποιον Δήμο επιθυμούν να εξυπηρετούνται.**

 Για να δηλωθεί η ένταξη στο ΤΕΒΑ, απαιτείται **τροποποίηση της αίτησης του ΚΕΑ**, είτε μέσω των εξουσιοδοτημένων υπαλλήλων των Δήμων και των ΚΕΠ, είτε απευθείας από τους δικαιούχους.

 Για περισσότερες πληροφορίες οι ενδιαφερόμενοι μπορούν να απευθύνονται:

1. στην Διεύθυνση Κοινωνικής Προστασίας και Κοινωνικής Αλληλεγγύης που βρίσκεται στο ισόγειο του Δημαρχείου επί της οδού Φλέμινγκ & Ερυθρού Σταυρού ή στο τηλέφωνο: 22310 22293 , από τις 09:00 έως τις 14:00, και
2. στα ΚΕΠ του Δήμου Λαμιέων στα τηλέφωνα: 22310 67201 & 22310 66160, από τις 09:00 έως τις 14:00.

 **Από το Γραφείο Τύπου**